בס"ד

ברכת החמה / שיעור גיאוגרפיה / כיתה ח' / ג' טבת תשע''ו

פתיחה: תיעוד של ברכת החמה – וידאו של המעמד בכותל, תמונות ממקומות שונים בארץ, תמונה של ה'פני מנחם' מברכת החמה הקודמת.

ברכת החמה – מעמד נדיר שמתקיים אחת ל- 28 שנים.

מהי ברכת החמה?

"הרואה חמה בתקופתה אומר "ברוך עושה מעשה בראשית" מתי הוא זה? אמר אביי, כל עשרים ושמונה שנים, כשהחמה גומרת את מסלולה וחוזרת למקום תלייתה במעשה בראשית. ותחילת תקופת האביב חלה במזל "שבתאי" שהוא בתחילת הלילה שבין יום שלישי ליום רביעי"

ברכת החמה היא ברכה שמברכים כאשר השמש שבה למקום תלייתה במעשה בראשית – המקום בו נבראה בששת ימי בראשית.

כיצד מחושב מסלול החמה על מנת לברך את הברכה "עושה מעשה בראשית" פעם ב- 28 שנים?

לפני 5776 שנה ברא הקדוש ברוך הוא את עולמו. ביום הרביעי – ליתר דיוק ביום שלישי בסביבות השעה שש בערב הוא קבע את השמש ואת הירח במקומם בשמיים כדי שיאירו- "ויאמר אלוקים יהי מארות ברקיע השמיים להבדיל בין היום ובין הלילה והיו לאותות ולמועדים ולימים ושנים" (בראשית א יד)

רש"י: "יהיה מארות" – מיום ראשון נבראו וברביעי ציווה עליהם להתלות ברקיע.

מאז אותו יום רביעי לפני אלפי שנים, השמש מקיפה את העולם סיבוב שלם שאורך כשנה. בתום השנה היא שבה למקום מוצאה , אל המקום שבו היא הייתה כשנבראה- בו היא החלה את סיבובה הראשון (אך רק פעם ב28 שנים היא תשוב אל המקום בו נתלתה בעת בריאתה בשעה וביום בו נבראה)

לחמה מסלול שנתי, אשר בסיומו היא חוזרת לתחילתו, דהיינו למקום שבו נתלתה בעת הבריאה. אך אין זה באותה שעה (תחילת הלילה) כפי שהיה בעת תלייתה, בסביבות השעה שש לפנות ערב.

רק אחת לארבע שנים, הקרוי – מחזור קטן, היא חוזרת ומגיעה למקום תלייתה בשעת תחילת הלילה. אך גם בתום אותן ארבע שנים, אין זה כיום תלייתה – תחילת ליל רביעי – אלא בימים אחרים. רק עשרים ושמונה שנים הקרוי – מחזור גדול, היא מגיעה למקום תלייתה בשעה וביום כפי שהיה במעשה בראשית. וכך הוא החישוב בקצרה: ארבע תקופות בתקופת החמה: ניסן –אביב, תמוז – קיץ, תשרי –סתיו, וטבת – חורף. לארכן של ארבע התקופות הובאו בתלמוד ובראשונים שיטת שמואל ושיטת רב אדא. לפי שיטת האמורא שמואל, שעליו נאמר ש"היו שבילי הרקיע מוכרים לו כשבילי עירו נהרדעא" יש בשנת חמה שס''ה יום ושש שעות,או 365.25 יום, אם נחלק את את הימים האלו לשבועות נקבל 52 שבועות שלמים ועוד יום אחד ורבע יום. לפי זה, בכל שנת חמה, אם כן, השמש העורכת סיבוב שלם תסיים את הסיבוב יום ורבע לאחר מכן בימי השבוע – בכל שנה מתחילה תקופת ניסן בימי השבוע ביום אחד ושש שעות (רבע יום) מאוחר יותר מבשנה הקודמת.

כאמור , במעשה בראשית נתלתה חמה ברקיע בתחילת ליל רביעי, לפיכך בתום ארבע השנים (מחזור קטן) הראשונות, הגיעה החמה למקום תלייתה בתחילת ליל שני.

בתום שמונה שנים (מחזור קטן שלישי) - בתחילת ליל חמישי.

בתום שש עשרה שנים (מחזור קטן רביעי) - בתחילת ליל שלישי.

בתום עשרים שנה (מחזור קטן חמישי) - בתחילת ליל ראשון.

בתום עשרים וארבע שנים (מחזור קטן שישי) - בתחילת ליל שישי.

בתום עשרים ושמונה שנים (מחזור קטן שביעי) - בתחילת ליל רביעי, כפי שהייתה בעת תלייתה. 

יוצא, איפוא, שמחזור גדול של חמה (28 שנים), מחולק ל 7 מחזורים קטנים של ארבע שנים, אשר בתחילת כל אחד מהם חלה תקופת ניסן בתחילת היממה, אך אין היא חלה באותו יום מימי השבוע כמו במחזור הקודם אלא יומיים קודם (ליל: ד', ב', ז', ה', ג', א', ו ('.  
  
כאמור, המאורות נתלו במעשה בראשית בתחילת בראשית בתחילת ליל רביעי, לכן, בסיום כל שבעת המחזורים הנ"ל (שהוא תחילת מחזור קטן וגדול נוספים), חוזר שוב הסדר הנ"ל. דהיינו שתקופת ניסן מתחילה בתחילת ליל ד', כפי שהייתה בעת תליית המאורות.   
  
כשמגיעה עת זו, שהחמה מתחילה את מסלולה מחדש בליל רביעי - כבעת הבריאה,

ביום למחרת האירוע הנדיר כפי ציווי חז''ל אנו משבחים את הקב''ה ומודים לו על בריאת השמש באמירת הברכה: "ברוך אתה ה' אלוקינו מלך העולם, עושה מעשה בראשית"

ברכת החמה האחרונה הייתה ביום י''ד בניסן תשס''ט (ה- 8 באפריל 2009) ומתי תהיה הפעם הבאה? ....